

Adroddiad Blynyddol

Y Gwasanaethau Parcio

2023 – 2024



Adroddiad Blynyddol

Y Gwasanaethau Parcio

2023 - 2024

Mynegai

Rhif y Dudalen

1. Cyflwyniad 3-4

2. Nod ac amcanion 5

3. Hanes a Gweithrediadau Cyfredol 5

4. Meysydd Parcio 6

5. Parcio Mwy Diogel 7

6. Arloesedd a Thechnoleg 7

7. Ystadegau 8-9

8. Apeliadau a Heriau 9

9. Canolfan Gorfodi Traffig 10

10. Incwm a Gwariant 10


11. Hyfforddiant 10

12. Cydnabyddiaethau 11

1 Cyflwyniad

Mae Castell-nedd Port Talbot yn fwrdeistref sirol ac yn un o [ardaloedd awdurdodau unedol](http://en.wikipedia.org/wiki/Local_government_in_Wales) [Cymru](http://en.wikipedia.org/wiki/Wales). Castell-nedd Port Talbot yw'r 8fed sir [fwyaf poblog](http://en.wikipedia.org/wiki/List_of_Welsh_principal_areas_by_population) yng Nghymru a'r drydedd fwrdeistref sirol fwyaf poblog.

Mae'r fwrdeistref sirol yn ffinio â [phrif ardaloedd](http://en.wikipedia.org/wiki/Principal_areas_of_Wales) eraill [Pen-y-bont ar Ogwr](http://en.wikipedia.org/wiki/Bridgend_(county_borough)) a [Rhondda Cynon Taf](http://en.wikipedia.org/wiki/Rhondda_Cynon_Taff) i'r dwyrain, [Powys](http://en.wikipedia.org/wiki/Powys) a [Sir Gaerfyrddin](http://en.wikipedia.org/wiki/Carmarthenshire) i'r gogledd ac [Abertawe](http://en.wikipedia.org/wiki/Swansea) i'r gorllewin. Ei phrif drefn yw [Castell-nedd](http://en.wikipedia.org/wiki/Neath), [Port Talbot](http://en.wikipedia.org/wiki/Port_Talbot) a [Phontardawe](http://en.wikipedia.org/wiki/Pontardawe).



Cyngor Bwrdeistref Sirol Castell-nedd Port Talbot oedd y cyntaf i gyflwyno'r cynllun dad-droseddoli gorfodi parcio o dan Ddeddf Traffig Ffyrdd 1991 yng Nghymru. Daeth gorfodi Gorchmynion Rheoleiddio Traffig Ffyrdd gan yr awdurdod i rym ar 1 Mehefin 1999.

Ar 31 Mawrth 2008, disodlwyd Deddf Traffig Ffyrdd 1991 gan Ddeddf Rheoli Traffig 2004, a daeth yr holl awdurdodau sy'n gorfodi gorchmynion traffig ar hyn o bryd dan Ddeddf 1991 yn Ardaloedd Gorfodi Sifil yn awtomatig o dan y Ddeddf Traffig Ffyrdd newydd.

Daw gorfodi Gorchmynion Rheoleiddio Traffig ar ac oddi ar y stryd o dan Ddeddf Rheoli Traffig 2004.

(Adran 78 Deddf Rheoli Traffig 2004 a Rheoliadau 9 a 10 Rheoliadau Gorfodi Sifil ar Dramgwyddau Traffig (Darpariaethau Cyffredinol) (Cymru) 2013).

Rheoliadau Gorfodi Sifil ar Dramgwyddau Parcio (Sylwadau ac Apelau) (Cymru) 2008

Rheoliadau Gorfodi Sifil ar Dramgwyddau Parcio (Hysbysiadau Tâl Cosb, Gorfodi a Dyfarnu) (Cymru) 2008.

Nodir gofyniad yn yr Arweiniad Statudol a ddarperir yn unol â Deddf Rheoli Traffig 2004 i awdurdodau lleol lunio a chyhoeddi adroddiad blynyddol ar weithgareddau gorfodi parcio.

Mae Castell-nedd Port Talbot yn ymrwymedig i ddarparu Gwasanaeth Parcio teg, cyson a thryloyw. Bydd cyhoeddi gwybodaeth ystadegol ac ariannol yn helpu i gyflawni hyn. Mae'r adroddiad hwn yn cynnwys gwybodaeth am lefel y gweithgarwch gorfodi parcio ar gyfer y cyfnod 2023/2024 yn ogystal â'r incwm a'r gwariant a gofnodir yn ein 'cyfrif parcio'.

2. Nod ac amcanion

Nod cyffredinol yr awdurdod yw darparu gwasanaeth parcio sy'n cefnogi preswylwyr, ymwelwyr a busnesau yng Nghastell-nedd Port Talbot. Awn ati i gyflawni hyn drwy'r amcanion canlynol:

* Gwella diogelwch ffyrdd a mynediad at wasanaethau ar gyfer yr holl ddefnyddwyr ffyrdd, gan gynnwys cerddwyr
* Cefnogi'r economi leol drwy sicrhau trosiant cerbydau mewn cilfachau parcio arhosiad byr

3 Hanes a Gweithrediad Presennol

Ym 1999, tendrodd yr awdurdod ddau gontract, un ar gyfer gorfodi parcio ar ac oddi ar y stryd, a'r llall ar gyfer prosesu hysbysiadau. Enillwyd y ddau gontract gan Sureway Parking Services, a newidiodd ei enw yn ystod cyfnod y contract i Vinci Parking Services.

Yn dilyn adolygiad gan aelodau, pan oedd y contractau ar fin dod i ben, daethpwyd â'r contractau yn ôl yn fewnol gan yr awdurdod ym mis Ebrill 2007, gan drosglwyddo personél Vinci i'r awdurdod.

Roedd canolfan y gwasanaethau parcio yng nghanol tref Port Talbot i ddechrau, hyd at fis Awst 2013. Roedd hyn yn caniatáu ar gyfer cyfleuster siop lle gallai'r cyhoedd brynu hawlenni a thalu dirwyon parcio. Prynwyd meddalwedd newydd yn 2013 a oedd yn caniatáu i breswylwyr brynu neu adnewyddu hawlenni parcio ar-lein. Roedd hyn yn golygu nad oedd angen siop barcio mwyach. Mae aelodau'r cyhoedd yn dal i allu cysylltu â'r gwasanaethau parcio gydag unrhyw ymholiadau drwy e-bost, dros y ffôn neu'n ysgrifenedig.

Mae'r Gwasanaethau Parcio'n gweithredu o'r Ceiau ym Mharc Ynni Baglan a chyflogir 18 aelod o staff yno Mae'r adran gorfodi'n weithredol saith niwrnod yr wythnos. Ceir saith rownd yn y fwrdeistref, tair yng Nghastell-nedd, un ym Mhort Talbot, un yn Sgiwen, un ym Mhontardawe ac un patrol teithiol ar gyfer ardaloedd gwledig. Yn ogystal â hyn, defnyddir dau gerbyd CCTV teithiol i gynorthwyo wrth orfodi ardaloedd mwy gwledig ac i ateb y galw am bresenoldeb y tu allan i ysgolion.

Gall y bobl hynny sydd wedi derbyn Hysbysiad o Dâl Cosb dalu drwy'r llinell talu dros y ffôn, ar-lein, drwy'r post neu'n bersonol yn unrhyw un o'n Canolfannau Dinesig. Rhaid cyflwyno pob apêl yn ysgrifenedig i'r Gwasanaethau Parcio.

4. Meysydd Parcio

Mae Cyngor Castell-nedd Port Talbot yn gweithredu'r nifer mwyaf o feysydd parcio yn y fwrdeistref. Mae modd talu heb arian parod yn yr holl feysydd parcio drwy system darllen cardiau sydd wedi'i gosod yn y peiriannau talu ac arddangos, yn ogystal â thalu dros y ffôn.

Mae gan y meysydd parcio a weithredir gan Gyngor Castell-nedd Port Talbot 2,967 o leoedd fel y manylir isod.

| **Maes Parcio** | **Lleoliad** | **Nifer y lleoedd** |
| --- | --- | --- |
| [Maes Parcio'r Stryd Fawr](http://www.npt.gov.uk/default.aspx?page=2753&cid=14#details) | Castell-nedd | 37 |
| [Maes Parcio Heol Milland](http://www.npt.gov.uk/default.aspx?page=2753&cid=11#details) | Castell-nedd | 450 |
| [Maes Parcio Aml-lawr Castell-nedd](http://www.npt.gov.uk/default.aspx?page=2753&cid=12#details) | Castell-nedd | 600 |
| [Maes Parcio Stryd Rosser](http://www.npt.gov.uk/default.aspx?page=2753&cid=13#details) | Castell-nedd | 33 |
| [Maes Parcio Isaf Stryd Herbert](http://www.npt.gov.uk/default.aspx?page=2753&cid=21#details) | Pontardawe | 19 |
| [Maes Parcio Uchaf Stryd Herbert](http://www.npt.gov.uk/default.aspx?page=2753&cid=20#details) | Pontardawe | 37 |
| [Maes Parcio Ffordd Osgoi Pontardawe](http://www.npt.gov.uk/default.aspx?page=2753&cid=22#details) | Pontardawe | 44 |
| [Bay View](http://www.npt.gov.uk/default.aspx?page=2753&cid=16#details) | Port Talbot | 68 |
| [Maes Parcio Sgwâr Bethany](http://www.npt.gov.uk/default.aspx?page=2753&cid=8#details) | Port Talbot | 166 |
| [Ffordd yr Harbwr - Parcffordd](http://www.npt.gov.uk/default.aspx?page=2753&cid=19#details) | Port Talbot | 167 |
| [Ffordd y Cefnfor](http://www.npt.gov.uk/default.aspx?page=2753&cid=15#details) | Port Talbot | 282 |
| [Dinesig Port Talbot](http://www.npt.gov.uk/default.aspx?page=2753&cid=17#details) | Port Talbot | 80 |
| Heol Victoria | Port Talbot | 20 |
| [Maes Parcio Aml-lawr Port Talbot](http://www.npt.gov.uk/default.aspx?page=2753&cid=10#details) | Port Talbot | 705 |
| [Maes Parcio Rhodfa Ysgarlad](http://www.npt.gov.uk/default.aspx?page=2753&cid=23#details) | Port Talbot | 111 |
| [Maes Parcio'r Santes Fair](http://www.npt.gov.uk/default.aspx?page=2753&cid=9#details) | Port Talbot | 41 |
| [Maes Parcio Heol yr Orsaf](http://www.npt.gov.uk/default.aspx?page=2753&cid=7#details) | Port Talbot | 107 |

5 Parcio Mwy Diogel

Un o fentrau Cymdeithas Prif Swyddogion yr Heddlu yw'r Cynllun Parcio Mwy Diogel a'i nod yw lleihau troseddu mewn cyfleusterau parcio.

Mae tair ar ddeg o'r meysydd parcio a reolir gan y Gwasanaethau Parcio wedi cyflawni statws Parcio Mwy Diogel. Dyfernir Park Mark® i feysydd parcio sydd wedi bodloni gofynion asesiad risg a gynhaliwyd gan yr heddlu.

I gwsmeriaid sy'n defnyddio maes parcio Park Mark®, mae'n lleihau ofn troseddu drwy ddangos bod mesurau ar waith i greu amgylchedd mwy diogel. Mae rhagor o wybodaeth a rhestr o feysydd parcio achrededig ar gael ar y wefan Parcio Mwy Diogel - <http://www.saferparking.com>.

6 Arloesedd a Thechnoleg



Cyflwynwyd Talu dros y Ffôn yn ein meysydd parcio glan môr yn ystod 2021/22 er mwyn ei gwneud hi'n haws i gwsmeriaid barcio heb orfod ciwio yn ystod cyfnodau prysur. Cyflwynwyd hyn yn ystod 2022/23 yn ein meysydd parcio yng nghanol y dref ac mae wedi profi'n boblogaidd iawn gyda chwsmeriaid gyda 75% o'r trafodiadau bellach yn ddi-arian.

Mae'r dull talu hwn ynghyd â'r gallu i dalu gydag arian parod neu gerdyn yn ein peiriannau talu ac arddangos bellach yn rhoi tri opsiwn talu i gwsmeriaid pan fyddant yn defnyddio ein meysydd parcio.

7. Ystadegau

Ym mlwyddyn ariannol 2023/24, rhoddwyd 11,544 o Hysbysiadau o Dâl Cosb, 8,424 ar y stryd a 3,120 oddi ar y stryd.

Mae'r tabl isod yn dangos rhaniad yr Hysbysiadau o Dâl Cosb a roddwyd i bobl rhwng 01 Ebrill 2023 a 31 Mawrth 2024.

|  |  |
| --- | --- |
| Nifer yr Hysbysiadau o Dâl Cosb Lefel Uwch a roddwyd | 6,649 |
| Nifer yr Hysbysiadau o Dâl Cosb Lefel Uwch a roddwyd | 4,895 |
| Cyfanswm yr Hysbysiadau o Dâl Cosb a roddwyd | 11,544 |
| Nifer yr Hysbysiadau o Dâl Cosb a dalwyd ar raddfa ostyngol | 7,058 |
| Nifer yr Hysbysiadau o Dâl Cosb a dalwyd heb ostyngiad | 1,201 |
| Cyfanswm yr Hysbysiadau o Dâl Cosb a dalwyd | 8,259 |
| Nifer yr Hysbysiadau o Dâl Cosb yr apeliwyd yn eu herbyn | 3,374 |
| Canran yr Hysbysiadau o Dâl Cosb yr apeliwyd yn eu herbyn | 29% |
| Nifer yr Hysbysiadau o Dâl Cosb a ganslwyd o ganlyniad i apêl | 1,720 |
| Canran yr Apeliadau Llwyddiannus | 51% |
| Nifer yr Hysbysiadau o Dâl Cosb a ddiddymwyd am resymau eraill | 57 |
| Nifer y cerbydau a ataliwyd rhag symud | Dd/B |
| Nifer y cerbydau a symudwyd | N/A |

Diddymwyd cyfanswm o 1,777 neu 15% o'r holl Hysbysiadau o Dâl Cosb am amrywiaeth o resymau. Ystyrir pob cais yn ôl ei haeddiant ac ystyrir yr holl amgylchiadau lliniarol.

Ar yr adeg yr adroddir am hyn, mae'r 1,508 o Hysbysiadau o Dâl Cosb sydd ar ôl ar gamau adennill amrywiol. Felly gall y ffigurau amrywio.

Mae'r tabl isod yn dangos rhaniad yr Hysbysiadau o Dâl Cosb a chyfanswm yr oriau a dreuliwyd yn gorfodi fesul mis rhwng 1 Ebrill 2023 a 31 Mawrth 2024.

|  |  |  |
| --- | --- | --- |
| MIS | PCN A RODDWYD | ORIAU GWAITH GORFODI |
| EBRILL | **886** | **806** |
| MAI | **802** | **864** |
| MEHEFIN | **862** | **988** |
| GORFFENNAF | **1045** | **1027** |
| AWST | **834** | **838** |
| MEDI | **1102** | **1098** |
| HYDREF | **1208** | **1131** |
| TACHWEDD | **1117** | **1098** |
| RHAGFYR | **858** | **858** |
| IONAWR | **1004** | **1049** |
| CHWEFROR | **1045** | **1111** |
| MAWRTH | **781** | **720** |
| CYFANSYMIAU | **11544** | **11588** |

8 Apeliadau a Heriau 8

Mae gan bob aelod o'r cyhoedd yr hawl i herio Hysbysiad o Dâl Cosb.

Gellir gwneud hyn yn anffurfiol drwy ysgrifennu at CBSCNPT o fewn 28 niwrnod i roi'r Hysbysiad o Dâl Cosb neu'n ffurfiol drwy gyflwyno sylwadau i CBSCNPT ar ôl i Hysbysiad i'r Perchennog gael ei gyflwyno i'r person neu gwmni a gofrestrir gyda'r DVLA fel perchennog y cerbyd.

Gellir apelio i'r Tribiwnlys Cosbau Traffig sy'n wasanaeth dyfarnu annibynnol os nad yw peron yn hapus am benderfyniad a wnaed gan Gyngor Castell-nedd Port Talbot ynghylch Hysbysiad o Dâl Cosb.

Gwnaed 26 o apeliadau i'r Tribiwnlys Cosbau Traffig yn ystod 2023/24.

Mae rhagor o wybodaeth am apeliadau i'r Tribiwnlys Cosbau Traffig ar gael yn [www.trafficpenaltytribunal.gov.uk](http://www.trafficpenaltytribunal.gov.uk).

9. Canolfan Gorfodi Traffig

Pan fydd pob ymgais i adennill taliadau sy'n ddyledus wedi methu, bydd Cyngor Castell-nedd Port Talbot yn gwneud cais i'r Ganolfan Gorfodi Traffig am Warant i Reoli. Mae hyn yn ei alluogi i gasglu'r ddyled sydd heb ei dalu i'r awdurdod. Rhoddir y gwarantau hyn wedyn i gwmnïau gorfodi er mwyn iddyn nhw adennill y ddyled sy'n ddyledus, a hynny heb unrhyw gost i'r awdurdod.

Mae rhagor o wybodaeth am y Ganolfan Gorfodi Traffig ar gael yn:

<https://courttribunalfinder.service.gov.uk/courts/traffic-enforcement-centre-tec>

Mae'n edifar gan yr awdurdod y bu'n angenrheidiol iddo gymryd y fath gamau i gasglu taliadau sy'n ddyledus; fodd bynnag, gwneir hyn dim ond pan fydd pob ymgais arall i gasglu Hysbysiadau o Dâl Cosb sy'n ddyledus wedi methu. Yn ystod 2023/24, cyflwynwyd 1,056 o Warantau Rheoli.

10 Incwm a Gwariant

|  |  |
| --- | --- |
| Incwm o feysydd parcio | £1,075,871 |
| Gwariant Meysydd Parcio | £1,090,726 |
| Balans Meysydd Parcio | £14,854 |
| Incwm Gorfodi | £542,162 |
| Gwariant Gorfodi | £929,108 |
| Balans Gorfodi | £386,946 |
| Cyfanswm y Balans | £401,801 |

11 Hyfforddiant

Cynhelir sesiynau briffio rheolaidd gyda'r holl Swyddogion Gorfodi Sifil a Chynorthwywyr Parcio i sicrhau bod gorfodi a gweinyddu Gwasanaethau Parcio ledled y fwrdeistref yn deg, yn dryloyw ac yn gyson.

Yn ystod 2023/24, ymgymerodd rhai staff â hyfforddiant mewn Gwrthderfysgaeth (1), Trais yn erbyn Menywod (3), Ymwybyddiaeth o'r Gymraeg (3), GDPR (3), Atal (4) a Diogelu (3).

12 Cydnabyddiaethau

Leona Moyle (Gwasanaethau Parcio)

Melanie Davies (Cyfrifon)

Cysylltwch ag Ian Rees, Rheolwr Parcio drwy e-bost yn [i.rees@npt.gov.uk](mailto:s.cook@npt.gov.uk) os oes gennych unrhyw gwestiynau mewn perthynas â'r adroddiad hwn.